ELE-003872/2021Απάντηση της κ. Ferreiraεξ ονόματος της Ευρωπαϊκής Επιτροπής(13.10.2021)

1. Σε περίπτωση σοβαρών φυσικών καταστροφών το Ταμείο Αλληλεγγύης της ΕΕ (ΤΑΕΕ) ενεργοποιείται για να καλύψει το κόστος των ενεργειών έκτακτης ανάγκης και ανάκαμψης που διενεργούνται από τις δημόσιες αρχές. Αυτό σημαίνει, για παράδειγμα, αποκατάσταση βασικών υποδομών και ενέργειες για τον καθαρισμό και την προστασία της πολιτιστικής κληρονομιάς. Οι ιδιωτικές ζημίες δεν είναι επιλέξιμες.

2. Το ΤΑΕΕ μπορεί να ενεργοποιηθεί μόνο κατόπιν αιτήματος της πληγείσας χώρας, όταν η συνολική άμεση ζημία υπερβαίνει είτε το 0,6 % του ακαθάριστου εθνικού εισοδήματος είτε το 1,5 % του μέσου ακαθάριστου εγχώριου προϊόντος των πληγεισών περιοχών.

3. Έως την ημερομηνία της παρούσας απάντησης, οι υπηρεσίες της Επιτροπής δεν έχουν λάβει αίτηση από την Ελλάδα για παροχή βοήθειας από το ΤΑΕΕ όσον αφορά ζημίες που προκλήθηκαν από πυρκαγιές τον Αύγουστο του 2021.

Όσον αφορά την πρόληψη παρόμοιων πυρκαγιών στο μέλλον, η Ελλάδα συμπεριέλαβε πρόγραμμα για την πολιτική προστασία στην πρόσφατα εγκριθείσα συμφωνία εταιρικής σχέσης για την περίοδο 2021-2027. Το πρόγραμμα αυτό θα συμβάλει στον μετριασμό των κινδύνων της κλιματικής αλλαγής από δασικές πυρκαγιές, πλημμύρες και άλλες φυσικές καταστροφές, με βάση τις προτεραιότητες των εθνικών στρατηγικών για την κλιματική αλλαγή, τη διαχείριση κινδύνου και άλλα συναφή εθνικά και περιφερειακά σχέδια.

Το πρόγραμμα αγροτικής ανάπτυξης της Ελλάδας για την περίοδο προγραμματισμού 2014-2022, το οποίο χρηματοδοτείται από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ)[[1]](#footnote-2), περιλαμβάνει μέτρα για την αποκατάσταση του γεωργικού και δασοκομικού παραγωγικού δυναμικού και την πρόληψη ζημιών που προκαλούνται από δασικές πυρκαγιές.

1. Κανονισμός (ΕΕ) αριθ. 1305/2013. [↑](#footnote-ref-2)